Mitjançant el Decret 145/1991, de 17 de juny, es va regular la constitució, les classes i el registre de clubs i associacions esportius i es va aprovar el Reglament del seu règim i funcionament intern.
Mitjançant el Decret 96/1995, de 24 de març, es van modificar determinats aspectes tècnics de la normativa anterior per adequar-la a les necessitats del sistema esportiu.
La Llei 8/1999, de 30 de juliol, de la jurisdicció esportiva i de modificació de les lleis 8/1988, de l'esport, i 11/1984, de creació de l'organisme autònom Institut Nacional d'Educació Física de Catalunya, i la Llei 9/1999, de 30 de juliol, de suport a les seleccions catalanes, van autoritzar el Govern de la Generalitat de Catalunya a refondre en un text únic aquestes dues lleis i la Llei 8/1988, de 7 d'abril, de l'esport, la qual cosa es va dur a terme mitjançant el Decret legislatiu 1/2000, de 31 de juliol.
Atès que el Parlament de Catalunya va aprovar amb posterioritat als decrets esmentats la Llei 7/1997, de 18 de juny, d'associacions, la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i que la Llei orgànica 1/2002, de 22 de març, reguladora del dret d'associació, estableix com a legislació orgànica diversos articles de l'esmentada Llei, entre els quals figura el nombre mínim de persones que poden constituir una associació de tipus general;
L'existència d'aquest nou ventall normatiu i l'experiència de més de 17 anys d'aplicació del Decret 145/1991, de 17 de juny, que regula la constitució i el funcionament dels clubs, fa totalment necessari i aconsellable que s'adeqüi l'esmentada normativa a la realitat jurídica actual de l'associacionisme i a la dinàmica real del món esportiu durant aquests darrers anys.
Atesa la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Atès el que disposa el Decret legislatiu 1/2000, de 31 de juliol, pel qual s'aprova el Text únic de la Llei de l'esport, i escoltades les entitats a què fa referència l'article 64 de la Llei 13/1989, de 14 de desembre;
Per tot això i d'acord amb el dictamen de la Comissió Jurídica Assessora, a proposta del vicepresident del Govern, i d'acord amb el Govern,
Es modifica l'article 4 del Decret 145/1991, de 17 de juny, de regulació de la constitució, les classes i el registre de clubs i associacions esportius i d'aprovació del Reglament del seu règim i funcionament intern, que queda redactat de la manera següent:.Article 4.La constitució d'un club esportiu requereix el compliment de les condicions següents:.Acord de creació, formalitzat mitjançant l'atorgament d'una acta de fundació subscrita per un mínim de 3 persones que tinguin capacitat d'obrar, amb la finalitat principal de fomentar i practicar activitats físiques i esportives sense finalitat de lucre..Estatuts del club, signats pels socis promotors o fundadors..
Es modifica l'article 17.1 del Reglament aprovat pel Decret 145/1991, de 17 de juny, que queda redactat de la manera següent:.17.1 Els consells o les juntes directives dels clubs i les associacions esportius han d'estar integrats per socis ordinaris o numeraris amb un mínim de 3 persones.un del quals en serà el president, un altre el secretari i un tercer el tresorer., que han de reunir, almenys, els requisits que assenyala l'article 11.6 d'aquest Reglament..
Es modifica l'article 19 del Reglament aprovat pel Decret 145/1991, de 17 de juny, que queda redactat de la manera següent:.Article 19.Els estatuts dels clubs i les associacions esportius han de fixar la durada del mandat dels membres del consell o la junta directiva, que no pot ésser inferior a 6 anys ni superior a 8.
També han de determinar si els càrrecs són o no reelegibles i, si ho són, si la reelegibilitat està subjecta o no a limitació temporal.
També han de regular la renovació dels càrrecs de la junta, indicant si són totals o parcials, i les cadències i l'abast de les renovacions..
La disposició prevista a l'article 3 del present Decret no serà d'aplicació als consells o juntes directives amb mandat vigent en el moment de l'entrada en vigor d'aquesta norma.
Els clubs i les associacions esportius ja constituïts han d'adaptar els seus estatuts i han d'inscriure aquesta adaptació en el Registre d'entitats esportives de la Generalitat de Catalunya abans de l'inici d'un nou procés electoral per a l'elecció dels membres del consell o la junta directiva.
El present Decret entrarà en vigor l'endemà de la seva publicació al Diari Oficial de la Generalitat de Catalunya.